Der er kalk i vandet, som sætter sig i blandt andet din elkedel, så den skal regelmæssigt afkalkes. Rengøring af din elkedel får din te eller kaffe til at smage bedre da det vil være uden kalkrester, og desuden får det kedlen til at holde længere.   For at afkalke din elkedel skal du fylde den halvt med eddike og halvt med vand – det kan være almindelig lagereddike eller æblecidereddike. Derefter skal du køre den én eller flere gange, alt efter behov, og til sidst skylle efter med rent vand.